
lie roos, to wenden on his pilgrymage
Unto the blisful Citherea benigne,
I mene Venus, honurable and digne.
And in hire hour he walketh forth a paas
Unto the lystes, ther hire temple was,
And doun he kneleth, and, with humble cheere
And herte sore, he seide asj>e schul heere.
* Faireste of faire, o lady myn Venus, Doughter of Jove, and spouse to Vulcanus, Thou gladere of the mount of Citheroun, For thilke love thou haddest to Adoun Have pite of my bittre teeres smerte, And tak myn humble prayere to thin herte. Alias ! I ne have no langage to telle Theffectes ne the tormentz of myn helle; Myn herte may myne harmes nat bewreye; I am so confus, that I can not seye. But mercy, lady brighte, that knowest wele My thought, and seest what harmes that I fele, Considre al this, and rewe upon my sore, As wisly as I schal for evermore, Emforth my might, thi trewe servaunt be, And holden werre alway with chastite -, That make I myn avow, so ye me helpe. I kepe nat of armes for to jyelpe. Ne I ne aske nat to-morwe to have victorie, Ne renoun in this caas, ne veyne glorie Of pris of armes, blowen up and doun, But I wolde have fully possessioun Of Em-elye, and' dye in thi servise; Fynd thou the manere how, and in what wyse I recche nat, but it may better be, To have victorie of hem, or they of me, So that I have my lady in myne armes. For though so be that Mars is god of armes, ybure vertu is so gret in hevene above. That if you list I schal wel han my love.